AIŠKINAMASIS RAŠTAS

Dėl patalpų nuomos viešojo konkurso būdu

**1. Parengto tarybos sprendimo projekto tikslai ir uždaviniai**

2016 m. spalio 24 d. iš Utenos teritorinės darbo biržos gautas raštas Nr. S-1012-(6.2) „Dėl nuomos sutarčių nutraukimo“, kuriame nurodoma, kad, optimizuojant darbo biržos veiklą, Utenos teritorinės darbo biržos Molėtų skyrius keliasi į naujas patalpas. 242,15 kv. m ploto patalpos, esančios Molėtų r. sav., Molėtų m., S. Dariaus ir S. Girėno g. 4, nuo 2017 m. sausio 24 d. taps nenaudojamomis. Dalyje šio pastato patalpų yra įsikūrusi Luokesos seniūnija. Siekiant, kad patalpos būtų tikslingai naudojamos ir prižiūrimos, siūloma likusias laisvas patalpas išnuomoti 5 metams.

Pradinė 1 kv. m nuomos kaina – 0,82 Eur.

Parengto sprendimo projekto tikslas – išnuomoti viešojo konkurso būdu 5 metų laikotarpiui 242,15 kv. m ploto patalpas administraciniame pastate, esančiame Molėtų r. sav., Molėtų m., S. Dariaus ir S. Girėno g. 4 ir nustatyti pradinę 1 kv. m nuomos kainą – 0,82 euro per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės administracijos patikėjimo teise valdomos, bet įstaigos veiklai nenaudojamos patalpos bus išnuomotos ir jose bus vykdoma veikla. Patalpų eksploatavimo ir komunalines išlaidas apmokės patalpų nuomininkas.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.